**Nasjonalt breibandsråds svar på**

**Høring om veileder for innplassering av infrastruktur for mobilnett på offentlige arealer**

**Stråling:**

SP 1: Er det ønskelig at denne veilederen gir ytterligere informasjon om stråling for at kommuner og fylkeskommuner skal kunne håndtere utfordringer knyttet til stråling og utplassering av mobil infrastruktur på offentlige bygg og grunn? På hvilke områder er det eventuelt behov for ytterligere informasjon?

SV 1: Muligens ha referanse til andre apparater vi omgir oss med i hverdagen (f eks mikrobølgeovn). Dette blir nok et tema for en god del planlagte installasjoner.

**Søknadsbehandling og avtaleinngåelse:**

SP 2: Er det annen dokumentasjon enn den som er nevnt i punkt 4.1, som bør følge en anmodning om innplassering for at behandlingen skal kunne skje effektivt?

SV 2: Nkom bør utarbeide et forslag til standard slik at utbyggere kan lettere kjenne seg igjen.

I tillegg:

* Beskrive behov for tilgang til infrastrukturen
* Legge ved tegninger / bilder av utstyr som ønskes satt opp
* Informasjon om at infrastruktur kan deles av flere utbyggere

SP 3: Bør avtalen mellom partene regulere forhold knyttet til sikkerhet rundt installasjonene på bygget (ref punkt 4.5)? Eventuelt hvordan ansvaret skal deles mellom utleier og netteiere?

SV 3: Ja. Avtalen må klargjøre hvem som ivaretar montasje av nødvendig sikringsutstyr, både for installasjonsarbeider og senere vedlikehold av utstyr på tak.

SP 4: Er det andre forhold som kan effektivisere saksbehandlingsprosessen?

SV 4: Tydelig eskaleringspunkt, Tidligere omtalte forberedende møter, God informasjon til kommuner / fylkeskommuner om relevante lover og forskrifter. Avklaring av offentlige kostnader i forhold til statsstøtteregelverk.

**Kraftforsyning**

SP 5: Hvilket av alternativene ovenfor er foretrukket fra kommuner/fylkeskommuner og netteiere?

SV 5: Her er det uklare begreper, Netteier for strøm kan forveksles med GSM netteier. GSM utbygger må etablere og koste egen strømmåler / abonnent.

SP 6: Bør Nkom anbefale en standard metode?

SV 6: Ja

SP 7: Er det andre kraftreduserende tiltak?

SV 7: (Nød)strømforsyning fra solceller/batteri i tilfelle brudd i kraftforsyning. UPS-batteri er standard i dag. Vi er skeptiske til å etablere eksterne solcelleanlegg grunnet utfordring/ ansvarsforhold i forbindelse med vedlikehold av taktekking.

**Vederlag**

SP 8: Er de foreslåtte anbefalingene vedrørende vederlag rimelige?

SV 8: Ja i hovedsak. Det er imidlertid urealistisk å tro at Byggeiere vil akseptere å gi fri tilgang til bygg 24/7/365, inkludert snørydding. Det bør holde å fremheve at rask tilgang er et viktig punkt å enes om hvordan skal løses.

SP 9: Er det andre forhold som burde vært tatt inn i vurderingen av vederlag?

SV 9: Skissert for slag er dekkende

SP 10: Er det behov for ytterligere eller annen veiledning i tilknytning til vederlag?

SV 10: Med målsetning om flere uavhengige mobilnett er det behov for avklaringer om tredjeparts adgang til infrastruktur. Alle må ha lik tilgang, ref SV 8.

**Annet regelverk på ekomområdet**

SP 11: Er det behov for ytterligere veiledning i tilknytning til annet regelverk på ekomområdet?

SV 11: Det har tidligere vært flere tilfeller der kommuner og fylkeskommuner har inngått i avtaler om spleiselag med utbyggere for å finansiere infrastruktur som basestasjoner, strømforsyning o.l. Denne tematikken bør belyses i regelverket.

I høringen anbefaler Nkom at kommuner/fylkeskommuner legger en tydelig strategi og plan for hvordan de kan legge til rette for at innbyggerne har god tilgang til mobil digital infrastruktur. Klare og positive føringer er viktig for å få gode og effektive prosesser. Videre anbefaler Nkom at en slik plan omfatter forholdet til stråling, og at kravene planen eventuelt stiller til stråling baseres på anerkjente terskelverdier. En plan for mobil infrastruktur bør også inneholde føringer knyttet til behandlingen av søknader om innplassering på offentlig arealer, herunder også tidsbruk og prising. Planen bør også omfatte vurderinger knyttet til estetiske hensyn.

Kommuner og fylkeskommuner sitt ansvar når det gjelder innplassering av infrastruktur for mobilnett på offentlige arealer må tydeliggjøres i veilederen. Dersom fylkeskommunene skal ha en koordinerende rolle i arbeidet er det viktig med tilgang til relevant informasjon fra utbyggere og kontrollinstanser.

**Mulige tiltak fra netteiere**

SP 12: Nkom ber om kommentarer på de foreslåtte tiltakene.

SV 12:

* Effektive kontaktpunkter –
	+ *Viktig for å få flyt og hastighet i behandlingen*
* Felles standardavtale for innplassering gjeldende for alle de tre netteierne.
	+ *Dette er viktig*
* Dersom netteiere kan fremvise en helhetlig plan over hvilke innplasseringer netteier har behov for i kommunen i løpet av de neste årene, vil dette kunne bidra til en mer helhetlig og ensartet behandling i kommunen.
	+ *Bør tilstrebes*
* Utrede og benytte strømreduserende tiltak. For eksempel i hvilken grad kan solceller benyttes, kan utstyr plasseres slik at kjølingsbehov reduseres etc.
	+ Benytte elektronisk utstyr som tåler høyere temperatur (30-35°) slik at kjøling unngås.
	+ Plassering av utstyr slik at naturlig ventilasjon som for eksempel rister enkelt kan benyttes
* Felles bransjetiltak for å legge til rette for at utstyr, f.eks. antenner, ikke har estetiske ulemper.
	+

SP 13: Er det andre tiltak netteiere/bransjen kan gjøre for å effektivisere og forenkle prosesser for innplassering av mobilutstyr på offentlige arealer.

SV 13: Felles bransjetiltak for å sikre så like søknader som mulig basert på kommunale / fylkeskommunale søknadsskjema.

**Nytt punkt til veilederen:**

* Er/ bør GSM leverandøren være ansvarlig for oppdatering av helhet FDV ?
* Hvilke krav settes til oppdatering av FDV dokumentasjon inkludert oppdatering av byggets tegningsunderlag? 3D/ IFC og DWG-tegninger leveres ut av Byggeier, oppdateres og returneres av GSM utbygger.
* Antenner og kabelgater
* Plassering av rack og annet teknisk utstyr
* Tilkopling av strøm
* Oppdatering av kursfortegnelser i tavler

På vegne av Nasjonalt breibandsråd:

Hans Inge Gloppen (Nestleder) Torgeirs Selle (Leder)

Vestland fylkeskommune Vestfold og Telemark fylkeskommune